LIETUVOS RESPUBLIKOS SPECIALIŲJŲ TYRIMŲ TARNYBOS (STT) ANTIKORUPCINIO VERTINIMO IŠVADOS

ĮGYVENDINIMO PAŽYMA

Nr.	STT pasiūlymai1 Pildo institucija, kuriai adresuota STT antikorupcinio vertinimo išvada.	Informacija, kaip atsižvelgta į STT pasiūlymus ar motyvuoti argumentai, kodėl į STT pasiūlymus neatsižvelgta ar atsižvelgta iš dalies2 Pildo institucija, kuriai adresuota STT antikorupcinio vertinimo išvada.	STT nuomonė dėl atsižvelgimo/neatsižvelgimo į STT pasiūlymus3 Pildo STT.
1.	Siekiant patenkinti didelį socialinio būsto poreikį įtvirtinus galimybę savivaldybėms, nuomotis butus ne trumpesniam kaip penkerių metų laikotarpiui iš fizinių ar juridinių asmenų, nei Įstatyme, nei įgyvendinamuosiuose teisės aktuose nėra detalizuota, kokius esminius kriterijus (pavyzdžiui, nuomos kainos, būklės, nusidėvėjimo ir pan.) turi atitikti iš fizinių ir juridinių asmenų nuomotinas būstas, nėra nustatyta nuomos sutarties pratęsimo kriterijų ir pan.	Neatsižvelgta, nes tai ne Savivaldybės kompetencija. Įstatymo pakeitimus turi inicijuoti Socialinės apsaugos ir darbo ministerija.
2.	Į valstybės paramą ir socialinio būsto nuomą gali pretenduoti ir asmenys, nuosavybės teise turintys būstą	Neatsižvelgta, nes tai ne Savivaldybės kompetencija. Įstatymo pakeitimus turi inicijuoti Socialinės apsaugos ir darbo ministerija.
3.	Nėra įtvirtinta papildomų turto vertės nustatymo rodiklių, leisiančių užtikrinti, kad deklaruodamas turtą asmuo (šeima) nurodo vertę, atitinkančią turimo (nekilnojamojo) turto faktinę būklę;	Neatsižvelgta, nes tai ne Savivaldybės kompetencija. Įstatymo pakeitimus turi inicijuoti Socialinės apsaugos ir darbo ministerija.
4.	Nėra detalizuoti Įstatymo 21 straipsnio 2 dalies, numatančios, kad savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 VRP dydžio, jeigu savivaldybės taryba nenustato didesnės vertinamų pajamų, tenkančių vienam asmeniui (šeimos atveju – vienam šeimos nariui) per mėnesį, ribos, taikymo aspektai	Neatsižvelgta. Panevėžio miesto savivaldybės tarybos 2019 m. gruodžio 19 d. sprendimu Nr. 1-497, buvo patvirtintas Savivaldybės būsto ir socialinio būsto nuomos tvarkos aprašas, kurio 28–30 punktuose nurodyta, kaip sumažinamas socialinio būsto nuomos mokestis. https://www.e-tar.lt/portal/lt/legalAct/94d3f120224f11eabe008ea93139d588
5.	Sudaromos socialinio būsto nuomos sutartys – neterminuotos (išskyrus Kauno miesto savivaldybę, kuri socialinio būsto nuomos sutartį sudaro 3 metams su galimybe pratęsti dar 3 metams), kas nemotyvuoja jaunų ir darbingų asmenų ieškoti galimybių padidinti pajamas ir ilgina socialinio būsto laukiančiųjų eiles;	Neatsižvelgta. Terminuotos nuomos sutartys neapibrėžtos įstatyme. Paramą gaunantys asmenys Gyventojų turto deklaravimo įstatyme nustatyta tvarka kasmet privalo deklaruoti turtą (įskaitant gautas pajamas) už kalendorinius metus, todėl kasmet nustatinėjama asmens teisė į socialinį būstą. Įstatyme yra apibrėžta asmens ar šeimos teisė į socialinį būstą ir socialinio būsto nuomos sutarties nutraukimo galimybės, todėl daryti socialinio būsto nuomos sutartis terminuotomis netikslinga.
6.	Padidėjus socialinį būstą nuomojančio asmens (šeimos) pajamoms socialinio būsto nuomos sutartis ne nutraukiama, o keičiama, pakeičiant socialinio būsto paskirtį į savivaldybės būsto ir nuomojant jį rinkos kainomis.	Neatsižvelgta. Panevėžio miesto savivaldybės tarybos 2019 m. gruodžio 19 d. sprendimu Nr. 1-497, buvo patvirtintas Savivaldybės būsto ir socialinio būsto nuomos tvarkos aprašas, kurio 23.3 punkte nurodyta, kad „Asmens ar šeimos prašymu Savivaldybės taryba gali priimti sprendimą šį būstą nuomoti kaip Savivaldybės būstą rinkos kainomis vadovaudamasi Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito tinkamo būsto. Šiuo atveju Komisijos siūlymu Savivaldybės būstas rinkos kainomis gali būti nuomojamas dviejų metų terminui asmenims, vieniems auginantiems vaikus, asmenims ar šeimoms, auginantiems tris ar daugiau vaikų (iki 18 metų), neįgaliems (arba šeimoms, kuriose yra neįgaliųjų) ir senatvės pensijos amžiaus sulaukusiems asmenims, kurie yra nedirbantys ir negaunantys darbo pajamų, ir kitais atvejais. Minėtam terminui pasibaigus, nuomininkas turi teisę kreiptis į Savivaldybės administraciją dėl Savivaldybės būsto nuomos rinkos kainomis termino pratęsimo. Nuomininkui įgijus teisę privatizuoti Savivaldybės būstą, sutartis nebetęsiama”. https://www.e-tar.lt/portal/lt/legalAct/94d3f120224f11eabe008ea93139d588